钦定古今图书集成/理学汇编/文学典/第166卷 > 徐师曾文体明辩 > 《跋蒋山法会记后》宋·濂
## 钦定古今图书集成/理学汇编/文学典/第166卷 > 徐师曾文体明辩 > 《跋蒋山法会记后》宋·濂

予既从祠部群贤之请，为撰《法会记》一通，自谓颇尽
纤微。近者蒲庵禅师寄至《锺山槁》一编，其载祥异事
尤悉。盖壬子岁正月十三日黎明，礼官奉御撰疏文
至锺山。俄法驾临幸，云中雨五色子如豆，或谓“娑罗
子”，或谓天华坠地之所变。十四日，大风昼晦，雨雪交
作，至午，忽然开霁。上悦，敕近臣于秦淮河燃水灯万
“枝，十五日将晏，蒇事如记。言。及事毕，夜已过半，上还
宫，随有佛光五道，从东北起，贯月烛天，良久乃没。”已
上三事，皆予文所未及。浦庵以高僧被召，与闻其故，
目击者宜详，而予耳闻者宜略，理当然也。屡欲濡毫
补入之，会文之体制已定，不复重有变更。保宁敏机
师请同袍以《隶古书》成兹卷，来征余题，故为疏其后，
使览者互见而备文云。